РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 22

от заседание на комисия ”Управление на собствеността”
към Пленума на Висшия съдебен съвет, проведено на 02.11.2016 г.

Днес, 02.11.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ: Светла Петкова      
                                                                                      Румен Георгиев
                                                                                      Юлиана Колева
                                                                                      Димитър Узунов
                                                                                      
	ОТСЪСТВА: Милка Итова.

От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС и Владимир Димитров – старши експерт - юрист в дирекция „УС“, АВСС.

1. ОТНОСНО: Писмо от председателя на Районен съд – Девин относно необходимостта от неотложни ремонтни дейности на фасадата на съдебната сграда, находяща се на ул. „Ал. Костов” № 8.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. Исканият ремонт е авариен и неотложен и средствата в размер на 17 302,00 лв. следва да се предвидят по § 51-00 „Основен ремонт на дълготрайни материални активи”. Средствата са определени на база представени оферти.
1.2. ИЗПРАЩА решението по т. 1 на Комисия „Бюджет и финанси”, за корекция на бюджета на Районен съд – Девин.
	
ПРЕДЛАГА на Пленума на ВСС да приеме следното решение:

									           	ПРОЕКТ

Пленумът на Висшия съдебен съвет
Р Е Ш И:

1. УПЪЛНОМОЩАВА г-жа Илияна Ферева – Зелева – административен ръководител на Районен съд – Девин да сключи договор за довършителни строително-ремонтни работи по покрив и фасада на Съдебната палата в гр. Девин.
2. Внася предложението по т. 1 в редовно заседание на Пленума на Висшия съдебен съвет, насрочено за 10.11.2016 г.

2. ОТНОСНО: Предложение от Главния секретар на ВСС за осигуряване на работни помещения за АВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ДАВА принципно съгласие да се сключи договор за наемане на офис, предложен за отдаване под наем от частно лице в сграда находяща се на ъгъла на ул. „Княз Борис” І и ул. „Екзарх Йосиф” (срещу сградата на ВСС). Параметрите по сключване на договора да бъдат уточнени от дирекция „Управление на собствеността” и да бъдат съгласувани с Главния секретар на ВСС.
2.2. ИЗПРАЩА решението по т. 2 на Главния секретар на ВСС.

3. ОТНОСНО: Доклад от Анжела Цветанова – младши експерт в дирекция „Управление на собствеността” относно писма с вх. № 88-00-407/20.10.2016 г. и № 88-00-425/27.10.2016 г. от г-жа Елисавета Илиева – началник отдел „СМ” и главен счетоводител ведно с приложена справка за неплатени наеми на физически и юридически лица към 20.10.2016 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА доклада на Анжела Цветанова – младши експерт в дирекция „Управление на собствеността” относно писма с вх. № 88-00-407/20.10.2016 г. и № 88-00-425/27.10.2016 г. от г-жа Елисавета Илиева – началник отдел „СМ” и главен счетоводител ведно с приложената справка за неплатени наеми на физически и юридически лица към 20.10.2016 г.
3.2. Да се уведомят с писма наемателите Маргарита Борисова, Стефка Вълчинова – Талева, Теодора Точкова, Трифон Трифонов и ЕТ „ИРА – ИРЕНА ГЕОРГИЕВА”, относно необходимостта от спазване на задълженията им, произтичащи от договорите за наем.

4. ОТНОСНО: Доклад от Анжела Цветанова – младши експерт в дирекция „Управление на собствеността” относно сформиране на жилищна комисия към Пленума на Висшия съдебен съвет ведно с проект на решение.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА доклада на Анжела Цветанова – младши експерт в дирекция „Управление на собствеността” относно сформиране на жилищна комисия към Пленума на Висшия съдебен съвет ведно с проект на решение.

ПРЕДЛАГА на Пленума на ВСС да приеме следното решение:

									           	ПРОЕКТ

Пленумът на Висшия съдебен съвет
Р Е Ш И:

1.1. На основание чл. 24, ал. 1 от Правилника за прилагане на Закона за държавната собственост и чл. 62, ал. 2 от Правилника за организация на дейността на Висшия съдебен съвет и неговата администрация  
І. Назначава жилищна комисия към Висшия съдебен съвет и определя състава й, както следва:
Председател: 
Димитър Тончев – главен секретар на Висшия съдебен съвет.
Членове:
1. Ралица Агопян – главен експерт-счетоводител в дирекция „Бюджет и финанси“;
2. Юлияна Николова – младши експерт-юрист в дирекция „Правна“;
3. Надежда Олеговна - старши експерт в дирекция „Управление на собствеността на съдебната власт“;
4. Анжела Цветанова – младши експерт в  дирекция „Управление на собствеността на съдебната власт“.

1.2. Внася предложението по т. 1 в редовно заседание на Пленума на Висшия съдебен съвет, насрочено за 10.11.2016 г.

5. ОТНОСНО: Доклад от Анжела Цветанова – младши експерт в дирекция „Управление на собствеността” относно договор за наем на недвижим имот – публична държавна собственост от 19.10.2016 г. с обект: площ от 1 кв.м. за кафе-автомат в сградата на РС – Горна Оряховица.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРИЕМА за сведение договора за наем на недвижим имот – публична държавна собственост от 19.10.2016 г., с обект: площ от 1 кв.м. във фоайето на първи етаж от сградата на РС – Горна Оряховица, пл. „Христо Ботев” № 2, за монтиране на автомат за топли напитки, за срок от 3 години и месечен наем в размер на 151,50 лв., ведно с приемо-предавателния протокол.
5.2. ИЗПРАЩА на дирекция „Бюджет и финанси” копие от договора за наем на недвижим имот – публична държавна собственост от 19.10.2016 г. и приемо-предавателния протокол, по компетентност.

6. ОТНОСНО: Писмо от министерство на правосъдието относно определяне на представители на ВСС във връзка с дейностите по обезпечаване охраната и сигурността на съдебните сгради съгласно решение по т. 1 от протокол № 29/21.07.2016 г. на Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Допълва решението си, взето по протокол № 13/31.08.2016 г., т. 2 и ОПРЕДЕЛЯ г-жа Светла Петкова – член на Висшия съдебен съвет и заместник-председател на Комисия „Управление на собствеността” – за редовен член в съвместната работна група за планиране на финансирането и осъществяването на дейностите по обезпечаване охраната и сигурността на съдебните сгради с представители на МП и ГД „Охрана”.
6.2. За решението по т. 6.1. да бъде уведомено Министерство на правосъдието.

7. ОТНОСНО: Писмо от главния прокурор на Република България във връзка с писмо от кмета на община Пазарджик с искане за подписване на партньорско споразумение между общината и Окръжна прокуратура – Пазарджик за осъществяване на проект „Обновяване и внедряване на мерки за енергийна ефективност в сградите на МВР в зоната с публични функции в гр. Пазарджик”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ДАВА СЪГЛАСИЕ да бъде подписано партньорско споразумение между общината и Окръжна прокуратура – Пазарджик за осъществяване на проект „Обновяване и внедряване на мерки за енергийна ефективност в сградите на МВР в зоната с публични функции в гр. Пазарджик”.

ПРЕДЛАГА на Пленума на ВСС следния проект на решение:

ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И:

1.УПЪЛНОМОЩАВА представляващия Висшия съдебен съвет да подпише партньорско споразумение между общината и Окръжна прокуратура – Пазарджик за осъществяване на проект „Обновяване и внедряване на мерки за енергийна ефективност в сградите на МВР в зоната с публични функции в гр. Пазарджик”.
2. Внася предложението по т. 1 в редовно заседание на Пленума на Висшия съдебен съвет, насрочено за 10.11.2016 г.

8. ОТНОСНО: Изпълнение Решение на Пленума на Висшия съдебен съвет по т. 22 от протокол № 39/27.10.2016 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ОДОБРЯВА проект за писмо до органите на съдебната власт, с приложена таблица за попълване и предоставяне на необходимата информация в срок до 18 ноември 2016 г.

9. ОТНОСНО: Доклад от инж. Димитър Шиклев – директор на дирекция „Управление на собствеността”, в изпълнение на Решение на Комисия „Бюджет и финанси”, взето по протокол № 36/28.09.2016 г., т. 25 ведно с решение на КБФ по протокол № 40/26.10.2016 г., т. 59.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА за сведение решението на Комисия „Бюджет и финанси”, взето по протокол № 40/26.10.2016 г., т. 59.

10. ОТНОСНО: Извлечение от решение на Комисия по правни и институционални въпроси към Пленума на Висшия съдебен съвет по протокол № 36/31.10.2016 г., т. 8 относно писмо от МП във връзка с проект на Наредба за единните държавни изисквания за придобиване на висше образование по специалността „Право” и професионална квалификация „юрист”, за становище в срок до 07.11.2016 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРИЕМА за запознаване решението на Комисия по правни и институционални въпроси към Пленума на Висшия съдебен съвет по протокол № 36/31.10.2016 г., т. 8 относно писмо от МП във връзка с проект на Наредба за единните държавни изисквания за придобиване на висше образование по специалността „Право” и професионална квалификация „юрист”, за становище в срок до 07.11.2016 г.
10.2.ДАВА ВЪЗМОЖНОСТ на членовете на Комисия „Управление на собствеността”,  да изразят своите становища, ако имат такива, при разглеждането на проекта в заседание на Пленума на Висшия съдебен съвет, насрочено за 10.11.2016 г.

11. ОТНОСНО: Предложения от органите на съдебна власт, в изпълнение на решение на Комисия «Управление на собствеността”, взето по протокол № 13/31.08.2016 г., т. 11 във връзка с подготовка на краткосрочна и дългосрочна визия за развитието на сградния фонд на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ВЪЗЛАГА на дирекция „Управление на собствеността” да изготви анализ на постъпилите предложения от органите на съдебна власт, в изпълнение на решение на Комисия „Управление на собствеността”, взето по протокол № 13/31.08.2016 г., т. 11, във връзка с подготовката на краткосрочна и дългосрочна визия за развитието на сградния фонд на съдебната власт. Същият да включва исканията за основни ремонти, исканията за текущи ремонти, както и посочените за това разходи. При наличието на бъдещи инвестиционни намерения, същите да бъдат включени в анализа и представени на Комисия „Управление на собствеността” за по-нататъшни управленски решения.

12. ОТНОСНО: Предприемане на действия за създаване на специализирано звено за стопанисване на съдебните сгради.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ВЪЗЛАГА на дирекция „Управление на собствеността” да събере информация от органите на съдебна власт за досега създадената организация във всеки един от тях по стопанисването на съдебните сгради, а именно – брой служителите, заемащи длъжността „Управител сграда” в съдебните палати в страната; брой служителите, заемащи длъжността „Домакин”; брой на служителите, заемащи длъжността „Счетоводител” като за същите се уточни дали освен възложените им функции по осчетоводяване, изготвяне и предоставяне на справки и други дейности, свързана със стопанисването съвместяват и друга длъжност ведно с дейността си като счетоводители. Да се уточни броя на служителите, съвместяващи такива длъжности, с оглед последваща преценка и предприемане на действия за осъществяване на дейността по стопанисване на съдебните сгради. 

                                                   ПРЕДСЕДАТЕЛ 
			      	         НА КОМИСИЯТА: /П/
								МИХАИЛ КОЖАРЕВ